open-index/open-wikipedia-markdown huggingface dataset:
Մերիլին Լիմա

**Մերիլին Լիմա** (, ), ֆրանսիացի դերասանուհի, ով հայտնի է իր *«Ջրահարսը Փարիզում»* (2020), *«Բանգ գանգ»* (*սիրո ժամանակակից պատմություն*) (2015), * «Սքամ Ֆրանսիա» * (2018-2020) և *«J'ai menti»* *(2021)* ֆիլմերում կերտած դերերով*:*

## Կարիերա
Լիման ծնվել է Բորդոյում։ Ռեժիսոր Եվա Հուսսոնը բացահայտել է Լիմայի բլոգը Tumblr-ում և սրճարանում ոչ պաշտոնական հանդիպումից հետո ընտրել է Լիմային, որպեսզի հենց նա մարմնավորի Ջորջի կերպարը իր *«Բանգ գանգ»*  (*սիրո Ժամանակակից պատմություն*) (2015) ֆիլմում։ Լիման չուներ բարձրագույն դերասանական կրթություն։

Լիման իր կարիերան շարունակել է հեռուստատեսությունում ՝ նկարահանվելով *«Երկու մայրերի միջև»* (2016) հեռուստաֆիլմում  և Ֆրենկ Բելոկի *«Des jours meilleurs» * (2017) ֆիլմում։ 2017 թվականին նա ընտրվել է Մանոն Դեմիսիի դերակատար «Սքամ»-ի ֆրանսիական ադապտացիայում հանդես գալու համար։

2019 թվականի ապրիլի 23-ին նա ինստագրամով հայտարարել էր, որ նկարահանվելու է *DJ Petit Biscuit-*ի երաժշտական տեսահոլովակում ՝ JP Cooper-ի մասնակցությամբ։ 2019 թվականի նոյեմբերի 5-ին նա ինստագրամով հայտարարել էր, որ նկարահանվում է Ժուլյեն Լեկլերկի «*Պահապան*» ֆիլմում, որը թողարկվել է Նեթֆլիքսում 2021 թվականի մարտի 5-ին։

*Սքրին Դեյլին* հայտնել է, որ Լիման Նիկոլա Դյուվոշելի հետ նկարահանվել է *«Ջրահարսը Փարիզում» * ֆիլմում, որը Մատիաս Մալզյեի ռեժիսորական դեբյուտն էր՝ հիմնված իր համանուն վեպի վրա։ Ֆիլմը վարձույթում հայտնվել է 2020 թվականի մարտի 11-ին, սակայն ընդհատվել է Covid-19 համավարակի պատճառով։  Երբ կինոթատրոնները սկսեցին վերաբացվել, ֆիլմը թողարկվել է հունիսի 22-ին։

2020 թվականի սեպտեմբերի 28-ին FranceTV Pro-ն հայտարարել է, որ Լիման ընտրվել է *J'ai menti* () անվանումով մինի-սերիալում՝ հանդես գալու Պոլինի դերով։ Նկարահանումները սկսվել են սեպտեմբերի սկզբին և ավարտվել դեկտեմբերին։ Ծրագիրը հեռարձակվել է France 2 հեռուստաալիքով 2021 թվականի օգոստոսին։

2021 թվականի սեպտեմբերի 8-ին *Coulisses TV* հեռուստաալիքը հայտարարել է, որ Լիման նկարահանվել է ռեժիսոր Գայել Մորելի «*Constance aux enfers*»  ֆիլմի ռեմեյքում՝ կերտելով Քիմիի դերը։ Ֆիլմում նրա հետ հանդես են գալու նաև Միու Միուն Կոստանսի դերում և Սալիմ Կեշիուշն՝ Ամինայի դերում։ Նկարահանումները սկսվել են 2021 թվականի սեպտեմբերին։

## Անձնական կյանք
Լիման 3 քույրերից ամենափոքրն է։ *Constellation* ամսագրին տված հարցազրույցում նա ասել է, որ ազատ ժամանակ զբաղվում է լուսանկարչությամբ, որով նա զբաղվում է դեռ 2010 թվականից։ Նա ունի մոտ 40 տեսախցիկ, որից նախընտրելին 35 մմ-ոց Պենտաքս և Նիկոն մոդելներն են։

2017 թվականի վերջերին նա սկսել է հանդիպել Միշել Բիելի հետ, ում հետ ծանոթացել է  «Սքամ Ֆրանսիա»-ի նկարահանումների ժամանակ, որում Բիելը հանդես էր գալիս էր նրա  ընկերոջ՝ Շառլ Մունիերի դերով։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:Թատրոնի ֆրանսիացի դերասանուհիներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:Ֆրանսիացի ֆեմինիստներ
Ժապավենաձև կավեր

thumb|200px
**Ժապավենաձև կավեր**,  մերձսառցադաշտային լճերի նստվածքներ՝ կազմված նուրբ կանոնավոր շերտերով հերթափոխվող ամառային և ձմեռային նստվածքներից։ Համապատասխանաբար ներկայացված են ավելի խոշոր (ավազաքարա–ալևրիտային) կամ ավելի մանր (կավային) նյութով։ Շերտի զույգի հզորությունը սովորաբար մինչև 1 մմ է, բայց երբեմն հասնում է մի քանի սմ։

Ժապավենաձև կավերը տարածված են Բելոռուսիայում, մերձբալթյան հանրապետություններում, Սկանդինավիայում, Լեհաստանի և Գերմանիայի հյուսիսում։ Ժապավենաձև կավերի շերտերի տարեկան հաշվարկը օգտագործվում է սառցադաշտային և ետսառցադաշտային ժամանակաշրջանի երկրաբանական ժամանակագրության համար։

Կատեգորիա:Նստվածքային ապարներ
Ժառանգականության քրոմոսոմային տեսություն

**Ժառանգականության քրոմոսոմային տեսություն**, ըստ որի սերունդների միջև գենետիկական անընդհատելիությունը պայմանավորված է քրոմոսոմներով, որոնք կրում են գծային դասավորված ժառանգական միավորներ՝ գեներ։ Համաձայն այս տեսության օրգանիզմների ժառանգական հատկությունների փոխանցումը սերնդից սերունդ քրոմոսոմների փոխանցելիության արդյունք է։

Ժառանգականության քրոմոսոմային տեսության առաջին պատկերացումները ստեղծվել են XIX դ. 70–80-ական թթ. բջջաբանական հետազոտությունների շնորհիվ։ Հատկապես ուշադրություն էր դարձվում բջջային բաժանումների ժամանակ քրոմոսոմների վարքագծին։ Վ. Ֆլեմինգի, Է. Ստրասբուրգերի,Պ. Գորյանինովի, Հ. Չիստյակովի, Է. վան Բենդենի և ուրիշների հետազոտություններից պարզվեց, որ քրոմոսոմները բարակ թելիկներ են և բջջի բաժանման ժամանակ կրկնապատկվում են երկարությամբ ճեղքվելով, ապա կարճանում են, հաստանում։ Բջջի բաժանման ժամանակ դիտվում է տվյալ անհատին հատուկ քրոմոսոմների թվի պահպանում թե՛ կենդանիների և թե՛ բույսերի օրգանիզմում։ Ելնելով դրանից՝ Ա. Վայսմանը տվեց ժառանգականության իր տեսությունը, ըստ որի ժառանգական գործոնները գտնվում են քրոմոսոմներում։ Հետագայում Ու. Սատոնը, Թ. Բովերին և Է. Վիլսոնը (1902–07) Ժառանգականության քրոմոսոմային տեսությունը հիմնավորեցին փաստերով՝ ցույց տալով, որ բջջի բաժանման և սեռական բջիջների ձևավորման (մեյոզ) ժամանակ քրոմոսոմների վարքագծի և ժառանգական գործոնների միջև գոյություն ունի որոշակի կապ։ Սեռական բջիջներում քրոմոսոմները մեյոզի հետևանքով յուրաքանչյուր քրոմոսոմային զույգից կրում են մեկական ալել, բեղմնավորության պրոցեսում վերականգնվում է քրոմոսոմների դիպլոիդ հավաքը, և ալելային գեները դարձյալ զույգեր են կազմում։

Ժառանգականության քրոմոսոմային տեսության հետագա զարգացումն ու հիմնավորումը պատկանում է ամերիկյան գիտնական Թ. Մորգանին ու նրա աշխատակիցներին (1910–16), որոնց շնորհիվ ժառանգական գործոնը՝ գեն հասկացությունը, ստացավ նյութական մարմնավորում։ Մորգանը ցույց տվեց, որ սեռական քրոմոսոմները ոչ միայն որոշում են օրգանիզմի սեռը, այլև կրում են գեներ, որոնք հսկում են այս կամ այն հատկանիշը։ Նա հաստատեց նաև, որ գեները քրոմոսոմների երկարությամբ տեղադրված են գծային ձևով։ Միևնույն քրոմոսոմում գտնվող գեները ժառանգվում են միասին, կազմում են առանձին շղթայակցման խմբեր, որոնց թիվը համապատասխանում է տվյալ տեսակին բնորոշ հոմոլոգ քրոմոսոմների թվին։ Ժառանգականության քրոմոսոմային տեսությունը խորացվեց և ավելի հաստատվեց վերջին տասնամյակում, պարզվեց քրոմոսոմների քիմիական կառուցվածքը, որի հիմքում ընկած է սպիտակուցի և դեզօքսիռիբոնուկլեինաթթվի (ԴՆԹ) համալիրը։ Փորձնականորեն ապացուցվեց ԴՆԹ–ի գենետիկական դերը, որ գենը ԴՆԹ–ի մոլեկուլի որոշակի հատվածն է, ճշտվեցին նրա ֆունկցիոնալ հատկությունները։

Այսպիսով Ժառանգականության քրոմոսոմային տեսությունը բացահայտեց ժառանգականության ներբջջային մեխանիզմները, տվեց ճիշտ և միասնական բացատրություն սեռական բազմացման ժամանակ տեղի ունեցող ժառանգականության պրոցեսներին։

## Տես նաև
*  Գենետիկա
* Ժառանգականություն
* Խիազմ (բջջի բաժանում)

Կատեգորիա:Կենսաբանության տեսություններ
Կատեգորիա:Գենետիկայի պատմություն
Կատեգորիա:Քրոմոսոմներ
Օբի Էմելոնյե

**Օբի Էմելոնյե** (, ), նիգերիացի կինոռեժիսոր, ով լայն ճանաչում ու համբավ է ձեռք բերել հատկապես մրցանակների արժանացած *Last Flight to Abuja* (2012), *The Mirror Boy* (2011), *Onye Ozi* (2013) ֆիլմերի շնորհիվ։ Իր ֆիլմերը նկարահանելիս նա աշխատել է Հոլիվուդում, Եվրոպայում, Նիգերիայում արդեն իսկ անուն հանած դերասանների հետ, բայց միաժամանակ համարվում է այնպիսի ռեժիսոր, ով կարողանում է նոր, աստղային տաղանդներ հայտնաբերել, նկարահանումներում օգտագործել տեխնիկայի ու տեխնոլոգիայի ամենաարդիական նորամուծությունները։

2020 թվականին կորոնավիրուսի համավարակի պատճառով առաջացած դժվարությունները հաղթահարելու նպատակով Օբի Էմելոնյեն աշխարհում առաջինը փորձեց ֆիլմ նկարահանել *Zoom*-ի միջոցով, Լոնդոնում ու Լագոսում գտնվող դերասանների հետ աշխատելով հեռավար։ Այդ եղանակով նրա նկարահանած  *Heart 2 Heart* կինոնկարն արժանացել է աշխարհի հեղինակավոր լրատվամիջոցների կինոքննադատների բարձր գնահատականին։

## Կենսագրական համառոտ տեղեկատվություն
Օբի Էմելոնյեն, որ նախկին պրոֆեսիոնալ ֆուտբոլիստ է ու իրավաբան, 1990 թվականին ավարտել է Նիգերիայի Նսուկկա համալսարանը՝ ստանալով թատերարվեստի մասնագետի որակավորում (1990), ապա ուսումը շարունակել է Անգլիայում՝ Վուլվերհեմփտոնի համալսարանում, այնուհետև՝ Լոնդոնի Մետրոպոլիտեն համալսարանում, որից հետո մի քանի տարի աշխատել է որպես իրավաբան և նոր միայն անցել իր սիրած գործին՝ ֆիլմեր նկարահանելուն։ Միացյալ Թագավորության ռեժիսորների գիլդիայի և բրիտանական կինոինստիտուտի (*British Film Institute* (BFI) անդամ է։

## Ֆիլմագրություն

## Մրցանակներ և առաջադրումներ

## Արտաքին հղումներ
*
* .
* (featuring Princess Halliday, Collete Nwadike, Enyinna Nwigwe, Chris Okagbue) - 2015

## Ծանոթագրություններ

Կատեգորիա:Աֆրիկացի կինոռեժիսորներ
Կատեգորիա:Աֆրիկացի պրոդյուսերներ
Կատեգորիա:Աֆրիկացի սցենարիստներ
Կատեգորիա:Նիգերացի կինոռեժիսորներ
Կատեգորիա:Նիգերիացի կինոպրոդյուսերներ
Կատեգորիա:Պրոդյուսերներ
Կատեգորիա:Սցենարիստներ այբբենական կարգով
Ալբերտ Հովհաննիսյան (թմբկահար)

**Ալբերտ Հովհաննիսյան** (), հայ երաժիշտ, թմբկահար, արվեստագիտության թեկնածու, երգչուհի Արփի Շահնուբարյանի ամուսինը։

## Կենսագրություն
Ալբերտ Հովհաննիսյանը ծնվել է Երևանում՝ 1985 թվականի մայիսի 17-ին։ Միջնակարգ կրթություն է ստացել Ալեքսանդր Շիրվանզադեի անվան հ. 21 դպրոցում, որից հետո ուսումը շարունակելով Առնո Բաբաջանյանի անվան պետական երաժշտամանկավարժական քոլեջում, ապա՝ 2002-2007 թվականներին՝ Երևանի Կոմիտասի անվան պետական կոնսերվատորիայում։ 2010 թվականին ավարտել է բարձրագույն ուսումնական հաստատության ասպիրանտուրան։ 2010 թվականին ստացել է արվեստագիտության թեկնածուի կոչում։

2007 թվականից աշխատում է Հայաստանի հանրային հեռուստատեսության և ռադիոյի էստրադային սիմֆոնիկ նվագախմբում, իսկ 2008 թվականից հանդիսանում է Հայվեյ ջազ խմբի հիմնադիրներից մեկն ու խմբի թմբկահարը։

Ալբերտ Հովհաննիսյանն ամուսնացել է երգչուհի Արփիի հետ, նրանք ունեն երկու երեխա՝ Արևիկն ու Ակսելը։

## Ծանոթագրություններ

## Արտաքին հղումներ
*Երգչուհի Արփին և թմբկահար Ալբերտ Հովհաննիսյանը երկրորդ անգամ ծնող են դարձել 

Կատեգորիա:Հայ թմբկահարներ
Կատեգորիա:Հայ երաժիշտներ
Ժառանգման իրավունք

**Ժառանգման իրավունք**, քաղաքացիական իրավունքի մաս, որով կարգավորվում է մահացածի (ժառանգատուի) գույքի փոխանցումն այլ անձանց։ Ժառանգման իրավունքի նպատակն է բավարարել քաղաքացիների անձնական կարիքները։ Անձնական սեփականությունը ժառանգելու իրավունքը սահմանադրական է։ Ժառանգության իրավահարաբերությունները կարգավորում են քաղաքացիական օրենսգրքերը, պետական նոտարիատի կանոնադրությունները։

Գույքը ժառանգվում է ըստ օրենքի և ըստ կտակի։

Ըստ օրենքի ժառանգվում է կտակի բացակայության դեպքում։ Երբ ըստ օրենքի և ըստ կտակի ժառանգներ չկան, կամ ժառանգները չեն ընդունել ժառանգությունը, կամ ժառանգատուն բոլոր ժառանգներին զրկել է ժառանգությունից, նրա ողջ գույքը ժառանգության իրավունքով անցնում է պետությանը։ Ժառանգելու իրավունքից չեն օգտվում ծնողական իրավունքից զրկվածները, ժառանգատուին պահելու պարտավորություններից խուսափած ծնողներն ու չափահաս զավակները։

Ըստ օրենքի ժառանգության են հրավիրվում երկհերթ. առաջին հերթին՝ մահացածի զավակները (այդ թվում որդեգրվածները), ամուսինն ու ծնողները (որդեզրողները), ինչպես նաև ժառանգատուի մահից հետո ծնված նրա երեխաները։ Եթե առաջին հերթի ժառանգներ չկան կամ հրաժարվել են ժառանգությունից, ինչպես նաև, եթե ժառանգատուն նրանց զրկել է ժառանգությունից, երկրորդ հերթի ժառանգներ են դիտվում և ժառանգության հրավիրվում մահացածի եղբայրներն ու քույրերը, պապը, տատը (ինչպես հոր, այնպես էլ մոր կողմից)։ Այս հերթին ժառանգների հետ հավասար իրավունքներով ժառանգության են հրավիրվում նաև մինչև ժառանգատուի մահը առնվազն մեկ տարի նրա խնամքի տակ գտնված անաշխատունակներն ու անչափահասները։ Ըստ օրենքի ժառանգներ են ճանաչվում նաև ժառանգատուի այն թոռներն ու ծոռները, որոնց ծնողները կենդանի լինելու դեպքում ժառանգներ կհամարվեին։ Առանձնահատուկ կարգով են ժառանգվում տնային գործածության առարկաները։ Դրանք անցնում են ժառանգատուի հետ առնվազն մեկ տարի համատեղ ապրած ըստ օրենքի ժառանգներին՝ անկախ հերթից կամ ժառանգության բաժնից։

## Տես նաև
* Կտակ

Կատեգորիա:Ժառանգման իրավունք
Ջոն Փերոթ

**Ջոն Փերոթ**  (, ), անգլիացի նշանավոր սնուկերիստ։ Ջոն Պարոտտը հաղթել է 1991 թվականի սնուկերի աշխարհի առաջնությունում և ութ այլ վարկանշային մրցույթներում։ 2015 թվականից Սնուկերի փառքի սրահի անդամ է։

Ներկայում Պարոտտը աշխատում է որպես հեռուստամեկնաբան՝ BBC-ի համար։

## Գործունեություն
### Սիրողական գործունեություն
Ջոն Պերոտտը սկսել է սկուտեր խաղալ դեռ 12 տարեկանից, երբ նրա հայրը նրան մի օր տարել է սնուկերային մարզասրահ։  Այդ ժամանակվանից խաղը գրավել է նրան և արդեն 17 տարեկանում Պերոտտը հաղթել է *Pontins*  երիտասարդական մրցաշարում (դրանից մեկ տարի առաջ հասել էր ազգային երիտասարդական առաջնության եզրափակիչ փուլ)։ 1982 թվականին նա երկրորդ տեղն է գրավել Անգլիայի առաջնությունում՝ առաջին հորիզոնականը զիջելով Նիլ Ֆուդսին։  Սակայն նույն տարում նա հաղթել է *Pontins Open Championship* և *Junior Pot Black*  մրցաշարերում։ 1983 թվականին ևս մեկ տիտղոսի է արժանացել և, մասնագետի կարգավիճակ  ստանալով, հասել է Անգլիայի սիրողական մրցաշարի եզրափակիչ փուլ։

### Մասնագիտական գործունեություն
Իր դեբյուտային շրջանում Ջոնը հասել է *Lada Classic*-ի կիսաեզրափակիչ և աշխարհի առաջնության 1/8-րդ եզրափակիչ փուլ։ Այդ շրջանում նա համաշխարհային վարկանշային հարթակում 20-րդ հորիզոնականն էր գրավում։ Հաջորդ տարիներին Ջոնը հասել է Մեծ Բրիտանիայի կիսաեզրափակիչ և աշխարհի առաջնության քառորդ եզրափակիչ փուլեր։ Եվս մի քանի հաղթանակներից հետո նա գրավել է 13-րդ հորիզոնականը։.

1988 թվականին Ջոն Պարոտտը դարձել է *European Open*-ի չեմպիոն՝ առաջին անգամ հաղթելով վարկանշային մրցույթում։ Նա այդ տիտղոսը պահպանել է նաև 1990 թվականին՝ միաժամանակ դուրս գալով Դուբայի և աշխարհի առաջնության կիսաեզրափակիչ փուլեր։

Իսկ 1991 թվականին Ջոնին հաջողվել է հաղթել  աշխարհի առաջնությունում։

1996 թվականին Ջոն Պարոտտը արժանացել է Բրիտանական կայսրության *MBE* շքանշանին։

1998 թվականին նա գրավել է 6-րդ հորիզոնականը և արժանացել  տիտղոսի՝ *German Masters* մրցաշարում։

2007-2008 թվականներին Պարոտտին չի հաջողվել լավ արդյունքներ ցույց տալ, սակայն նա պահպանել է 39-րդ հորիզոնականը։

Իսկ 2009 թվականի աշխարհի առաջնության որակավորման ժամանակ պարտվել է Կոուչ Մեթյուին՝ 3։ 10 հաշվով։

Մի տարի անց նույն մրցաշարում նա պարտվել է չինացի Անյդա Չժանուին՝ 6։ 10 հաշվով՝ այդպիսով կորցնելով իր տեղը հաջորդ շրջանի հիմնական մրցաշարում։ Այդ պարտությունից հետո Ջոն Պարոտտը հայտարարել է, որ դադարեցնում է պրոֆեսիոնալ սնուկերիստի իր գործունեությունը։

## Ծանոթագրություններ

Կատեգորիա:Անգլիացի սնուկերիստներ
Ժելեզնովոդսկ

**Ժելեզնովոդսկ**,  քաղաք ՌԴ Ստավրոպոլի երկրամասում, բալնեոլոգիական առողջարան Ժելեզնայա լեռան լանջին։

Ընդգրկված է «Կովկասյան հանքային ջրեր» առողջարանների խմբում։ Երկաթգծով (6 կմ) միացած է Բեշտաու կայարանի հետ (Միներալնիե Վոդի–Կիսլովոդսկ գծի վրա)։ Ունի 24 հզ. բնակիչ (2021)։ Առողջարան է XIX դ. սկզբից, քաղաք՝ 1917 թվականից։

Ամառը տաք է, չոր (հուլիսի միջին ջերմաստիճանը՝ 21&nbsp;°C), ձմեռը՝ չափավոր մեղմ (հունվարի միջին ջերմաստիճանը՝ –4&nbsp;°C): Բուժիչ միջոցները՝ քիմիական միանման կառուցվածքով՝ ածխաթթվային հիդրոկարբոնատ–սուլֆատային նատրիում–կալցիումային սառը՝ 11,2&nbsp;°C (Կեգամովսկի) և տաք՝ մինչև 55&nbsp;°C (Սլավյանովսկի) աղբյուրներն են։ Խմելու և տարաների լցման համար օգտագործվում է Սլավյանովսկի աղբյուրի ջուրը։

Ժելեզնավոդսկում բուժում են ստամոքսա-աղիքային, միզա-սեռական համակարգերի հիվանդությունները և նյութափոխանակության խանգարումները։ Գործում են խոշոր առողջարանների համալիրներ, ցեխաբուժարան։

## Ծանոթագրություններ

Կատեգորիա:1810 թվականին հիմնադրված բնակավայրեր
Կատեգորիա:1810 հիմնադրումներ Ռուսաստանում
Կատեգորիա:Ստավրոպոլի երկրամասի Ժելեզնովոդսկի քաղաքային օկրուգի բնակավայրեր
Կատեգորիա:Ստավրոպոլի երկրամասի քաղաքային բնակավայրեր
Հելենա Դեյթոն

**Հելեն Դայթոն** (, ամբողջական անուն՝ *Helena Smith Dayton,* ), ամերիկացի նկարիչ և քանդակագործ, նաև լրագրող և գրող։

## Կենսագրություն
Ծնվել է 1879 թվականին (այլ տվյալներով՝ 1883 թվականին)։

Քանդակներ սկսել է ծեփել կավից մոտ 1914 թվականին, երբ ապրում էր Նյու Յորքում՝ Գրինվիջ Վիլիջում՝ միաժամանակ աշխատելով որպես գրող։ Նրա «գրոտեսկային» կերպարները զարդարում էին հանդեսների շապիկները և ուղեկցում էին նրա հումորային պատմությունները այնպիսի հանդեսներում, ինչպիսիք են «*Puck»-ը և* «*Cartoons Magazine»-ը*։ Նա 7 1/2 դյույմ բարձրությամբ իր ծեփածո արձանիկները վաճառել է 75 ցենտով։

Նա «կավե մուլտֆիմների» անիմացիայի բնագավառում իր առաջին փորձերը սկսել է 1916 թվականին։ Նա իր կերպարները ստեղծել է ժապավենի յուրաքանչյուր ֆուտի վրա, ընդ որում մինչև 30 կերպար շարժվում է բեմի վրա։ Հելենա Դայթոնին հաջողվում էր անիմացնել մեկ օրում մոտ 100 ֆուտ ֆիլմ և թողարկել մեկ ֆիլմ ամսվա ընթացքում։ 1917 թվականի մարտի 25-ին Նյու Յորքի *Strand Theater* թատրոնում տեղի է ունեցել նրա անիմացիոն կարճամետրաժ ֆիլմերից մի քանիսի առաջին փաստագրված հրապարակային ցուցադրությունը։ Նույն տարում ավելի ուշ նա թողարկել Է Ուիլյամ Շեքսպիրի «Ռոմեո և Ջուլիետ» վեպի իր ադապտացումը։ Նրա «քանդակագործական անիմացիայով» զբաղվելը լավ եկամուտ էր բերում։ Չնայած մամուլն այն ժամանակ լայնորեն և մանրամասն լուսաբանում էր նրա աշխատանքները, պարզ չէ, թե արդյոք Դեյթոնը 1917 թվականից հետո ինչ-որ ֆիլմեր է արտադրել։ Հնարավոր է, որ դա կապված էր Առաջին համաշխարհային պատերազմի ավարտի հետ, քանի որ նա աշխատել է արտասահմանում՝ Փարիզում կառավարել է YMCA կամավորների ճաշարանը։

Աշխատելով որպես YMCA ճաշարանի տնօրեն՝ նա միաժամանակ ստեղծել է քանդակագործական կերպարներ, որոնք պատկերում էին տեսարաններ Ֆրանսիայից և ցուցադրվել են 1922 թվականին Նյու Յորքում Նկարազարդողների միության ցուցահանդեսում (դրա անդամն էր)։ Ավելի ուշ Հելենան զբաղվել է գեղանկարչությամբ՝ իր աշխատանքները 1943 թվականին ցուցադրելով *Montross Gallery* պատկերասրահում։

Հելենան նաև որպես լրագրող է աշխատել Հարթֆորդում՝ Կոնեկտիկուտ նահանգում։ Ավելի ուշ զբաղվել է դրամատուրգիայով, հաճախ համագործակցել է Լուիզա Բարատի (*Louise Bascom Barratt*) հետ, նրա հետ 1926 թվականին գրել է *«Sweet Buy and Buy» պիեսը*, որը բեմականացվել է 1927 թվականին և հրատարակվել է գրքի տեսքով։ Նաև Բարանտի հետ համատեղ գրել է *«Hot Water»-ը*, որի պրեմիերան կայացել է 1929 թվականին Նյուրքի թատրոններից մեկում՝ գլխավոր դերերում՝ Լյուսիլ Լա Վերնը։ 1931 թվականին Լուիզա Բարոտի հետ համատեղ գրել է նաև *«Casanova’s Son» պիեսը։*

Հելենա Դեյթոնը ամուսնացած էր Ֆրեդ Էվինգ Դեյթոնի հետ, որը գրող և հրատարակիչ էր։

Մահացել է 1960 թվականի փետրվարի 22-ին և թաղվել է Հարթվոդում՝ *Cedar Hill Cemetery* գերեզմանոցում՝ իր ամուսնու կողքին։

## Ծանոթագրություններ

## Արտաքին հղումներ
* Helena Smith Dayton (1879—1960)
* «East Wallop’s Hardy Annuals», a story by Dayton in *Cartoons* magazine vol. 12 no. 2, August 1917.

Կատեգորիա:19-րդ դարի ամերիկացի նկարիչներ
Կատեգորիա:20-րդ դարի ամերիկացի նկարիչներ
Կատեգորիա:Ամերիկացի արվեստագետներ
Կատեգորիա:Ամերիկացի գրողներ
Կատեգորիա:Ամերիկացի լրագրողներ
Կատեգորիա:Ամերիկացի կին ռեժիսորներ
Կատեգորիա:Ամերիկացի մուլտիպլիկատորներ
Կատեգորիա:Ամերիկացի նկարչուհիներ
Կատեգորիա:Ամերիկացի սուֆրաժիստներ
Կատեգորիա:Ամերիկացի քանդակագործներ
Կատեգորիա:Կին արվեստագետներ
Ժերմինյի-դե-Պրե

thumb|350px
**Ժերմինյի-դե-Պրե**, (), եկեղեցի, ճարտարապետական հուշարձան Լուարե դեպարտամենտի Օռլեանի շրջանում (Ֆրանսիա), Սյուլիից 13 կմ հեռու։

## Պատմություն
Կարոլինգյան ճարտարապետության նշանավոր շինություններից։ 806–811-ին կառուցել է հայազգի ճարտարապետ Օդո լը Մեսսենը (Odo le Messin, d’origine armenienne), Օռլեանի եպիսկոպոս, կատալոնացի Թեոդուլֆի պատվերով։ Օդո լը Մեսսենը մինչ այդ կառուցել էր Ախենի Էքս–լա–Շապել պալատական մատուռը (ավարտվել է 806-ին)։

## Ճարտարապետություն
Կենտրոնակազմ, քառաբսիդ, չորս գմբեթակիր մույթերով Ժերմինյի-դե-Պրեն բագարանատիպ է։ XIX դ. վերակառուցման պատճառով աղավաղվել է։ Արևելյան աբսիդի երկու կողերին ունեցել է չափերով ավելի փոքր կիսաշրջան խորաններ։ Ունի առագաստային փոխանցումներ, պայտաձև կամարներ, ամբողջովին ծածկված է թաղերի համակարգով։ Նման շինարարական համակարգը կազմում է ռոմանական ճարտարապետության հիմքը։

## Ուսումնասիրություններ
Նրա նմանությամբ Իսպանիայի հյուսիսում X դ. կառուցվել է Ս. Միգուել դե Լինյո եկեղեցին։ Ըստ Հ. Ֆոսիյոնի՝ Ժերմինյի-դե-Պրեն և Ս. Միգուելը առնչվում են անծանոթ մի նախատիպի, որը ներշնչված է արևելյան մոդելից՝ Էջմիածնի հայկական կաթողիկեից։ Ախենի պալատական մատուռը և Ժերմինյի-դե-Պրեն ճարտարապետորեն կապվում են հայկականին, իսկ գեղազարդումներով՝ բյուզանդականին (Ա. Տոտտի)։ Նույն տիպին են պատկանում՝ Սեն Ֆիլիբեր դը Գրանլյոն (836, Ատլանտյան Լուար, Ֆրանսիա), Սեն Բազիլ մատուռը (Բրյուժ) և Միլանի Սան Սատիրոն (869), Կոստանդին VII Ծիրանածնի պալատական մատուռը՝ Նեան (Բյուզանդիա), Սալոնիկի Պերիստերոնը, Կաստրոյի եկեղեցին, Աթոս լեռան Մեծ Լավրան (բոլորը IX դ.), Աթենքի Ս. Առաքելոցը (XII դ.):

## Տես նաև
* Բագարան

## Գրականություն
*  Focillon H. *Art d’Occeident․* Paris, 1947.
* Totti A. *Germigny-des-Pres.* Gien
* Զարյան Ա. Կ., «Եվրոպայում բագարանատիպ կառույցների տարածման շուրջ», Հայկազեան Հայագիտական Հանդէս, հմ. 3, Բեյրութ, 1972 (հայերեն)։

## Ծանոթագրություններ

Կատեգորիա:9-րդ դարի կառույցներ
Կատեգորիա:Եկեղեցիներ այբբենական կարգով
Կատեգորիա:Համաշխարհային ժառանգություն Ֆրանսիայում
Կատեգորիա:Ֆրանսիայի եկեղեցիներ
Յան Ժիժկա

**Յան Ժիժկա**(, ), չեխ զորավար, Հուսյան հեղափոխական շարժման գործիչ, Գրյունվալդի ճակատամարտի (1410) մասնակից։ Տաբորի չորս ղեկավարներից մեկը։

1420 թվականի դեկտեմբերից՝ տաբորականների առաջին հետման։ Գլխավորել է ժողովրդական բանակը և ետ մղել ֆեոդալա–կաթոլիկական Եվրոպայի՝ հուսյանների դեմ խաչակրաց արշավանքները։ 1423-ին ն հիմնադրել է ձախ հուսյանների Օրեբիտյան եղբայրությունը։ Մահացել է ժանտախտից։ Ծանրազեն ասպետական հեծելազորին Ժիժկան հակադրել է շարժունակ և սայլակառքերով տեղափոխվող հետևակ ու թեթև հրանոթներ, հմտորեն կիրառել է ռազմական տեխնիկան։

## Ծանոթագրություններ

Կատեգորիա:Չեխ ռազմական գործիչներ
Կատեգորիա:Ազգային հերոսներ
Կատեգորիա:Ժանտախտից մահացածներ
Կատեգորիա:Անձինք նամականիշերի վրա
Պարտիզանի երեխաները

**«Պարտիզանի երեխաները»** (), խորհրդային արկածային ֆիլմ, որը նկարահանել են ռեժիսոր Լեւ Գոլուբը և Նիկոլայ Ֆիգուրովսկին Բելառուսի կինոստուդիայում 1954 թվականին։ Առաջին բելառուսական գունավոր ֆիլմն է։

## Սյուժե
Օտարերկրյա հետախուզության առաջադրանքով երկրաբանական խմբի անդամ Գլուշկոն գաղտնի քարտեզների լուսանկարներ է արել և տեսաերիզը դրել պայմանական վայրում։ Այնտեղ այն պատահաբար գտնում են պատերազմի ժամանակ հերոսաբար զոհված պարտիզանական ջոկատի հրամանատարի եղբայրն ու քույրը։

Նրանք շտապում են գտնել երկրաբաններին, բայց վերադասներից ոչ մեկը տեղում չէ։ Գլուշկոն, համոզվելով, որ դա հենց իր թաքցրած տեսաերիզն է՝ պատրաստակամություն է հայտնում ուղեկցել երեխաներին՝ նպատակ ունենալով նրանց տանել դեպի ճահիճ։

Պատերազմի տարիներին Գլուշկոն դավաճան է դարձել և մատնել է Գրեչնիի ջոկատի դիրքը։ Հիմա, վախենալով պատժից, նա որոշում է է նոր հանցագործություն կատարել։

Ուժասպառ երեխաներին գտնում է անտառապահը, որի օգնությամբ թշնամիները ձերբակալվում են և հանձնվում պետանվտանգության աշխատակիցների ձեռքը։

## Դերերում
* Վիտալի Կոմիսարով – *Միխաս Գրեչնի
* Նատալյա Զաշիպինա – *Օլեսյա Գրեչնայա
* Պավել Վոլկով – *Յակուբ պապ
* Պավել Մոլչանով – *Սոբոլև
* Լյուբով Մոզալևսկայա – *Գաննա տատ
* Օլեգ Ժակով – *քննիչ
* Պավել Շպրինգֆելդ – *Գլուշկա
* Գրիգորի Շպիգել – *լրտես
* Վլադիմիր Մարենկով – *երկրաբան
* Եկատերինա Սավինովա – *Օլգա Վասիլևնա

;Դրվագներում
* Վլադիմիր Բալաշով, Եկատերինա Բուզուկ, Յ. Զաշտովտ
* Յու. Պաշկին, Գ. Սուդնիկ, Լյուդմիլա Տիմոֆեևա

## Նկարահանող խումբ
* Սցենարիստ՝ Գրիգորի Կոլտունով
* Բեմադրող ռեժիսորներ՝ Լև Գոլուբ, Նիկոլայ Ֆիգուրովսկի
* Բեմադրող օպերատոր՝ Անդրեյ Բուլինսկի
* Կոմպոզիտորներ՝ Գաբրիել Պոպով,  Դ. Լուկաս
* Երգերի տեքստի հեղինակ՝ Ա. Օստրեյկո
* Բեմադրող նկարիչ՝ Յուրի Բուլիչև
* Հնչյունային օպերատոր՝ Կ. Բաք
* Ռեժիսոր՝ Պ. Վասիլևսկի
* Օպերատոր՝ Գ. Վդովենկով
* Մոնտաժող՝ Ն. Նիկոլաևա
* Գրիմարար՝ Ռ. Նիկիտին
* Տնօրեն՝ Ս. Տուլման

## Ծանոթագրություններ

Կատեգորիա:1950-ականների ռուսերեն ֆիլմեր
Կատեգորիա:1954 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1950-ականների խորհրդային ֆիլմեր
Բոջեք Հորսմեն

**«Բոջեք Հորսմեն»** (), ամերիկյան տրագիկոմեդիկ անիմացիոն սիթքոմ։ Գլխավոր դերերը հնչյունավորում են Ուիլ Արնետը, Էմի Սեդարիսը, Էլիսոն Բրին, Փոլ Թոմքինսը և Աարոն Փոլը։

Գլխավոր հերոսն է մարդակերպ ձի Բոջեք Հորսմենը (Արնետ), ով 1990-ական թվականներից հայտնի սիթքոմային դերասան է։ Բոջեքի երկարատև ստեղծագործական դադարն ընդհատվում է ինքնակենսագրական գրքի լույսընծայմամբ, որի հեղինակն ուրվական գրող Դայան Նույենն (Բրի) էր։ Գլխավոր հերոսի նեղ շրջանակի մաս են կազմում նաև նրա գործակալ Արքայադուստր Քերոլինը (Սեդարիս), բնակակից Թոդ Չավեսը և դերասան Միստր Փինաթբաթերը (Թոմքինս)։ Միևնույն ժամանակ, Բոջեքը տառապում է դեպրեսիայով և ալկահոլի ու հոգեմետ նյութերի հանդեպ կախվածությամբ։

Սերիալն առաջին անգամ եթեր է բարձրացել 2014 թվականի օգոստոսի 22-ին, «Netflix» հարթակում, և ավարտվել 2020 թվականի հունվարի 31-ին՝ ունենալով 6 եթերաշրջան և ընդհանուր 77 էպիզոդ։

Քննադատների շրջանում արժանացել է բարձր գնահատականների։ Սերիալն իրատեսորեն անդրադառնում է այնպիսի երևույթների, ինչպիսիք են դեպրեսիան, փսիխոտրավման, հակումները,  ինքնաոչնչացնող վարքագիծը, ռասիզմը, սեքսիզմը, սեռականությունը և այլն։

## Ծանոթագրություններ

## Արտաքին հղումներ
* Պաշտոնական կայք 
* Էջը IMDb.com կայքում 

Կատեգորիա:Ամերիկյան հեռուստասերիալներ
Կատեգորիա:Ամերիկյան սիթքոմներ
Կատեգորիա:Անգլերեն հեռուստասերիալներ
Կատեգորիա:Նեթֆլիքսի բնօրինակ ծրագրեր
Դզոն

**«Դզոն»**, Կարեն Անտաշյանի բանաստեղծական չորրորդ ժողովածուն, որը լույս է տեսել 2021 թվականին «Գրանիշ» հրատարակչությունում։ Խմբագիր՝ Տիգրան Պասկևիչյան, սրբագրիչ` Հասմիկ Հակոբյան, շապիկը` Միքայել Մարտիրոսյանի, գրքի ձևավորումը` Արփինե Գուլոյանի։ 176 էջ։ Գիրքը գրվել է 2015–2021 թվականներին։

## Գրքի հանձնարարականը
«Դզոն» գրքում իր տեղորոշման հստակ կոորդինատները կորցրած մարդն ու իր հավաստիության ինքնորոշումը կորցրած հայերեն բանաստեղծությունը միմյանց արտահայտող մետաֆորներ են։ «Դզոնի» չորս` պարտության, հայտնության, բերկրության և արթնության գրքերում բանաստեղծն իր ընթացիկի պատումով և բանաստեղծությունն իր լեզվական ինքնությամբ անցնում են փոխակերպության հերթագա պարուրակները` փորձելով միմյանց գոյության համար վերագտնել նոր ափդեյթներ` նոր գիտակցություն, նոր չափում, նոր արդարացումներ։

Մինչ մարմնի պարտության անխուսափելիության գիտակցումն իբրև գոյաբանական փնտրտուքի ելակետ հանգում է նոր հոգևոր փորձառության հնարավորության, գերֆորմալացված լեզվի անհաղորդությունը հաղթահարելու ճիգը բերում է նրա` առ աշխույժ ու կենդանի ժամանակակից ժողովրդական բանահյուսություն կազմաքանդման կարիքին։ Ի վերջո վաճառող ու կանխակալ մեդիահոսույթից այդ քանդոնի հավաքչությունը, դրվագումն ու բանաստեղծումը դառնում է սպեկուլյատիվ իրականության վերընթերցման գործիք և կյանքի հավաստի ապրումը վերագտնելու փորձ` որոշակի նոր միֆականություն արտածելով կյանքի և բանաստեղծության ինչ է-ի և ինչ չէ-ի սահմանին։

## Բովանդակություն
### Գիրք 1։ դզոն պարտության
*Ներբողական. շարքային Մարտիրոսյանին 
*Տանկամարտ 
*Ars Poetica 
*Ոգի 
*Գագոն և տիեզերական ձանձրույթը 
*Արփիկը և ոգիները 
*եկվորները 
*Հաց բերողը 
*մեկը ոչ մեկը 
*Սև հայելի
*33
*Qachal Vulgaris 
*Վիրուս Ազատության 
*Պահանջվում է 
*Լրափոս 
* #մարդավատացել 
*Կարենավիրուս 2020 
*Կորոնամանտրա. դզոն պատին 
*Միջազգային օր 
*Տոնածառի փոխարեն 
*Չի օգնում 
*Չարի վերջը

### Գիրք 2։ դզոն հայտնության
*Բա չլներ 
*Փխրուն դզոն 
*Երկրաբանության ներածություն 
*Դզոն երկրորդ պատմությանը 
*Դեղձի հրաշագործ ազդեցությունն օրգանիզմի վրա 
*Խորհուրդներ մեռելի պես քնելու համար Զոռի Ամառային ցերեկվա երազ 
*Դզոն սովին 
*Ֆրուստրացիա 
*Դզոն սնկերին 
*Դզոն հիպոթետիկ լռակյացին 
*Հայերի աստվածը Ոչ ավել, ոչ պակաս 
*Գեշ դզոն 
*Բոնսայ. գաճաճ ծառեր աճեցնելու արվեստը
***Ստատուսչի Ծկուլի** աներևակայելի ճամփորդությունը դբա լավը
:(սերիալ պոետական)

### Գիրք 3։ դզոն բերկրության
*Դզոն ձմերուկին 
*Դզոն ամառվան 
*Սքրինշոթներ երազներից 
*Դզոն առավոտվան 
*Դզոն արտֆուդի տոմատին 
*Դզոն տարփալի սթորիներին 
*Դզոն գինու մարմնին 
*Շփոթուկ 
*Հաճույքների հանրագիտարան 
*Կարոտ 
*Դիլխոր 
*Մեռնել սիրուն 
*Նոր օրը

### Գիրք 4։ դզոն արթնության
*Հո՛ արա 
*Բան չի փոխվել 
*Արտակարգ դրություն 
*Երկու ստեք 
*Պետքարան 
*Վերջակետ 
*Հանդիսատեսի խնդրանքով 
*Տոնական 
*Բանաստեղծական տենդերի ուղեցույց 
*Անուշեղեն «Անդաստան» 
*Զորավարժություն փարթի 
*Antash MC ft DJ Tashi-Tushi. #Antirap V1 
*Antash MC ft DJ Bzbz. #Antirap V2 
*Antash MC ft Tuf&Cube. #Antirap V3 
*Առավոտ լուսո 
*Orhnyal.am 
*Ծուղակ 
*Ձմեռնամուտ 
*Ամփոփում 
*Մայրեններ խրատական Դզոն կյանքին 
*Բոցը, չէ՛ 
*Դզոն պնթիկին

## Արտաքին հղումներ
* Արքմենիկ Նիկողոսյանը և գրականագետ, ԱԺ-ի պատգամավոր Թագուհի Ղազարյանը զրուցում են Կարեն Անտաշյանի «ԴԶՈՆ» բանաստեղծությունների ժողովածուի մասին։

## Ծանոթագրություններ

Կատեգորիա:2021 գրքեր
Կատեգորիա:Բանաստեղծական ժողովածուներ
Տայգրյաններ

**Տայգրյաններ** (), հայկական նախարարական տոհմ Մեծ Հայքում։ Տոհմի իշխանական կալվածքն է եղել Վասպուրական նահանգի Տայգրյան գավառը։

## Պատմություն
Վասպուրական աշխարհի Տայգրյան գավառը գտնվում է Ուրմիա լճի հյուսիս-արևելյան կողմում, Մեծ Զաբ գետի վերին հոսանքի շրջանում։ Ըստ Սահակ Պարթևի՝ Գահնամակում Տայգրյանները զբաղեցրել են 49-րդ բարձը։ Ըստ Զորանամակի Տայգրյանները ենթարկվում էին Հյուսիսային կուսակալներին՝ Սյունիներին և նրանց զորքը բաղկացած էր 50 հեծյալից։

## Ծանոթագրություններ

## Տես նաև
* Գահնամակ
* Զորանամակ

Կատեգորիա:Հայկական նախարարական տներ
Մայքլ Բրեյք

**Մայքլ Բրեյք** (, ), նորզելանդացի թիավարող, որը 2012 թվականին սկսել է հանդես գալ Նոր Զելանդիայի ակադեմիական թիավարության հավաքականում։ Տոկիոյի 2020 թվականի Օլիմպիական խաղերի չեմպիոն, աշխարհի առաջնության արծաթե մեդալակիր, Աշխարհի գավաթի էտապների հաղթող։

## Կենսագրություն
Մայքլ Բրեյքը ծնվել է 1994 թվականի հոկտեմբերի 22-ին Օքլենդում (Նոր Զելանդիա)։ Սովորել է Օքլենդի համալսարանում։

Ակադեմիական թիավարությամբ սկսել է զբաղվել 2008 թվականին, վերապատրաստվել է Օքլենդի *North Shore Rowing Club* և *Auckland Rowing Club* ակումբներում։

Առաջին անգամ միջազգային ասպարեզում հանդես է եկել 2012 թվականի մրցաշրջանում՝ նվաճելով ոսկե մեդալ Պլովդիվում ընթացող աշխարհի առաջնությունում։

2014 թվականին Վարեզեում դարձել է արծաթե մեդալակիր աշխարհի երիտասարդական առաջնությունում։

2015 թվականից սկսած մեծահասակների մակարդակում հանդես է եկել Նոր Զելանդիայի ազգային հավաքականի հիմնական կազմում, մասնավորապես այդ մրցաշրջանում նորամուտը նշել է աշխարհի գավաթի խաղարկությունում՝ Լյուցեռնի էտապում ստանալով բրոնզե մեդալ, մասնակցել է Էգբելետի աշխարհի առաջնությանը, որտեղ ութնյակը եզրագծին է հասել չորրորդը։

Հաջող ելույթների շարքի շնորհիվ իրավունք է ստացել պաշտպանել երկրի պատիվը Ռիո դե Ժանեյրոյում անցկացվելիք 2016 թվականի Ամառային օլիմպիական խաղերում։ Ութնյակների ծրագրում կարողացել է դուրս գալ A գլխավոր եզրափակիչ և վճռորոշ մրցավազքում զբաղեցրել է վեցերորդ տեղը։

Ռիո-2016-ի Օլիմպիական խաղերից հետո Բրեյքը Նոր Զելանդիայի թիավարության հավաքականի կազմում մնացել ևս մեկ օլիմպիական ցիկլի ընթացքում և շարունակել է մասնակցել խոշոր միջազգային ռեգատներին։ Այսպես, 2017 թվականին ութնյակի կազմում մասնակցել է Սարասոտայի աշխարհի առաջնությանը՝ ցույց տալով 6-րդ արդյունքը։

2018 թվականին հաղթել է Լյուցեռնի աշխարհի գավաթի էտապում և զբաղեցրել 5-րդ տեղը Պլովդիվում անցկացվող աշխարհի առաջնությունում։

2019 թվականին Պոզնանում և Ռոտերդամում աշխարհի գավաթի էտապներում նվաճել է համապատասխանաբար արծաթե և բրոնզե մեդալներ, բացի այդ, Լինցում կայացած աշխարհի առաջնությունում նվաճել է արծաթե մեդալ՝ եզրափակչում զիջելով միայն Խորվաթիայից ժամանած թիմին։

Մասնակցել է Տոկիոյի Օլիմպիական խաղերին, որտեղ նվաճել է ոսկե մեդալ։

## Ծանոթագրություններ

Կատեգորիա:2020 թվականի Ամառային օլիմպիական խաղերի չեմպիոններ
Xcho (երգիչ)

**Խաչիկ Արայիկի Դունամալյան** (), հայ երգիչ, առավել հայտնի է **Խչո** () բեմական անունով։ Իր երգերը կատարում է *Glass Cage* լեյբլի հովանու ներքո։ Նա Հայաստանից է և ապրում է Ռուսաստանում։

## Կենսագրություն
Ծնվել է 2001 թվականի հունիսի 9-ին Լոռու մարզի Վանաձոր քաղաքում։ Սովորել է Վանաձորի համար 10 միջնակարգ դպրոցում։ Վաղ տարիքից դրսևորել է իր ունակությունները՝ արժանանալով շրջապատի ուշադրությանը։ Ունի փոքր եղբայր՝ Համլետը։ Ազատ ժամանակ զբաղվում է սպորտով և սիրում է ճանապարհորդել։

## Գործունեություն
Սովորում է Վանաձորի Պետական Համալսարանի (ՎՊՀ) ինֆորմատիկայի և կիրառական մաթեմատիկայի (ԻԿՄ) բաժնում։

Ներկայումս Խաչիկ Դունամալյանը զբաղվում է ստեղծագործելով, գրում և կատարում է երգեր, ձայնագրվում է ստուդիայում, նկարահանում տեսահոլովակներ և սոցիալական ցանցերում ներկայացնում իր անձնական ապրանքանիշը։

Մեծ համբավ է ձեռք բերել հիփ հոփ ժանրի երգերի շնորհիվ, այդ թվում՝ «Это не любовь», «С ней я», «Когда ты рядом» և «I can fly» երգերը։ Նրա երգերը հասանելի են տարբեր հարթակներում։ Վերջերս նա իրեն ամբողջովին նվիրել է երաժշտական գործունեությանը։ Նրա մեծ նպատակներից է եղել դառնալ մեգաաստղ, որի կատարմանն են ուղղված նրա աշխատանքները։

Խաչիկը համերգներ է տալիս ոչ միայն Ռուսաստանի Դաշնությունում, այլ նաև նրա սահմաններից դուրս։ Երգչին նաև հաճախ հրավիրում են հեռուստաընկերություններ և ռադիո, որտեղ նա կատարում է իր երգերը։

Առաջին քայլերը սկսել է անել դեռ դպրոցական հասակից։ Իր առաջին ստեղծագործությունները Խաչիկ Դունամալյանը ցույց է տվել ընկերներին, ապա կիսվել սոցիալական կայքերում, որոնք շատ կարճ ժամանակում ճանաչում են ձեռք բերել։

## Անձնական կյանք
Սոցիալական ցանցերում Խաչիկ Դունամալյանը սովորաբար իր հետևորդներին և երկրպագուներին չի պատմում իր անձնական կյանքի մասին, սակայն երբեմն հայտնվում են նկարներ իր մայրիկի, հայրիկի և կրտսեր եղբոր հետ։

Իր երգերում նա հաճախ խոսում է սիրո և հարաբերությունների մասին՝ չտալով ճշգրիտ պատասխան։ Սակայն 2023 թվականին ամուսնացել է իր դասընկերուհու՝ Մարիայի հետ։

## Սկավառակագրություն
### Ալբոմներ
*CROSS (2020)
*Immigrant (2022)
*Триллер (2025)

### Սինգլներ

## Ծանոթագրություններ

## Արտաքին հղումներ
* Ինստագրամյան էջը
* «Вороны» երգը
* «I can fly» երգը
* «Гангстер» երգը 

Կատեգորիա:Բեմական կեղծանուններ
Կատեգորիա:Հայ երգիչներ
Կատեգորիա:Հայ ռեփերներ
Կատեգորիա:Վանաձորի պետական համալսարանի շրջանավարտներ
Նեյսի Դախոմես

**Նեյսի Պատրիսիա Դախոմես Բարրերա** (, ), էկվադորցի ծանրորդ, Տոկիոյի 2020 թվականի Օլիմպիական խաղերի չեմպիոն։ աշխարհի առաջնությունների մեդալակիր (2017, 2018 եւ 2019), Պանամերիկյան առաջնության կրկնակի հաղթող, Պանամերիկյան խաղերի արծաթե մեդալակիր։ 2016 թվականի Ամառային օլիմպիական խաղերի մասնակից։

## Կարիերա
Սկզբում զբաղվել է մարմնամարզությամբ, 13 տարեկան հասակում անցել է չերլիդինգի։ Չերլիդինգում մրցել է չորսուկես տարի, ապա 17 տարեկանում սկսել է զբաղվել քրոսֆիտով, իսկ մեկ տարի անց անցել է ծանրամարտի։

2015 թվականին Տորոնտոյի Համաամերիկյան խաղերում հանդես է եկել մինչև 69 կգ քաշային կարգում և 225 կգ ընդհանուր արդյունքով գրավել է ամփոփիչ 2-րդ տեղը։

2016 թվականին Ռիո դե Ժանեյրոյում մասնակցել է Ամառային օլիմպիական խաղերին մինչեւ 69 կգ քաշային կարգում՝ ցույց տալով 237 կգ ընդհանուր արդյունք և գրավելով ամփոփիչ 7-րդ տեղը։

2017 թվականի Պանամերիկյան առաջնությունում էկվադորցի մարզուհին ոսկե մեդալ է նվաճել մինչև 75 կգ քաշային կարգում՝ ցույց տալով 241 կգ արդյունք։ Նույն թվականին Անահայմ քաղաքում կայացած աշխարհի առաջնությունում նվաճել է արծաթե մեդալ 240 կգ ընդհանուր արդյունքով։

Սանտո Դոմինգոյի 2018 թվականի Պանամերիկյան առաջնությունում կրկին դարձել է առաջինը 248 կգ արդյունքով։

Աշխաբադում ընթացող աշխարհի առաջնությունում Նեյսին պոկում վարժությունում փոքր բրոնզե մեդալ է նվաճել և արդյունքում դարձել է երրորդը 259 կգ ընդհանուր արդյունքով։

2019 թվականին Պատայյայի աշխարհի առաջնությունում երկրորդ անգամ անընդմեջ զբաղեցրել է երրորդ տեղը՝ 245 կգ (պոկում վարժությունում՝ 110 կգ, հրում վարժությունում՝ 135 կգ) ամփոփիչ արդյունքով։

2021 թվականին Տոկիոյի Օլիմպիական խաղերում Նեյսի Դախոմեսը նվաճել է 1-ին տեղը՝ 263 կգ (118 + 145) արդյունքով։

## Վիճակագրություն

## Ծանոթագրություններ

## Արտաքին հղումներ
* Նեյսի Դախոմեսը  IWF կայքում

Կատեգորիա:2020 թվականի Ամառային օլիմպիական խաղերի չեմպիոններ
Նուևա Չիկագո (ֆուտբոլային ակումբ)

**Նուևա Չիկագո** (), արգենտինական ֆուտբոլային ակումբ, որը ներկայացնում է Մատադերոս շրջանը։ Այն գտնվում է Բուենոս Այրեսի արևմտյան մասում։ Ակումբը ներկայումս խաղում է Նասիոնալի «Իքզեմփլ Բի»-ում՝ Արգենտինայի երկրորդ կարգի լիգայի առաջնությունում։

Ֆուտբոլից բացի «Նուևա Չիկագո» մարզական ակումբը ներառում է բասկետբոլի, բռնցքամարտի, խոտի հոկեյի, հանդբոլի, ֆուտզալի, վոլեյբոլի և անվաչմուշկի բաժիններ։

## Պատմություն
Ակումբը հիմնադրվել է 1911 թվականի հուլիսի 1-ին 15-30 տարեկան մի խումբ երիտասարդների կողմից՝ «Los Unidos de Nueva Chicago» անվանումով։ Թիմի անունը տրվել է Մատադերոսի ասոցիացիայի կողմից, որը սպանդանոցային տարածք է, ամերիկյան Չիկագո քաղաքի հետ։ Այն մականունով ստացել է «Միացյալ Նահանգների մսի մայրաքաղաք» անվանումը։

2014 թվականի դրությամբ Նուևա Չիկագոն վեց մրցաշրջան է անցկացրել Պրիմիերայում՝ Արգենտինայի բարձրագույն ֆուտբոլային լիգայում՝ 1982/83, 2001-2004 և 2006/07 թվականներին։ 2014 թվականի վերջում Նուևա Չիկագոն վերադարձել է Պրիմիերա։ Սակայն նրան չի հաջողվել մնալ էլիտայում և 2016 թվականից հանդես է գալիս Նասիոնալի «Իքզեմփլ Բի»-ում։

## Ձեռքբերումներ
*  Արգենտինայի փոխչեմպիոն սիրողական մրցաշրջանում (1925)
*  Արգենտինայի փոխչեմպիոն սիրողական և պրոֆեսիոնալ խառը առաջնությունում (1933)
* Արգենտինայի երկրորդ դիվիզիոնի չեմպիոն
**  Պրիմիերա-Բ (1930)
**  Երկրորդ դիվիզիոն (1981)
**  Նասիոնալ Պրիմիերա (2006)
* Երրորդ դիվիզիոնի չեմպիոն
**  Պրիմիերա-Ս (1940)
**  Մետրոպոլիտանայի Պրեմիերա (2013/14)

## Ծանոթագրություններ

## Արտաքին հղումներ
* Պաշտոնական էջ

,

Կատեգորիա:1911 հիմնադրումներ
Կատեգորիա:1911 հիմնադրումներ Արգենտինայում
Կատեգորիա:1911 հիմնադրված ֆուտբոլային ակումբներ
Կատեգորիա:Արգենտինական ֆուտբոլային ակումբներ
Կատեգորիա:Սպորտային ակումբներ
Կատեգորիա:Ֆուտբոլ
Կատեգորիա:Ֆուտբոլային ակումբներ
Զաուր Ուգուև

**Զաուր (Զավուր) Ռիզվանովիչ Ուգուև** (, , ), ռուսաստանցի ազատ ոճի ըմբիշ, օլիմպիական չեմպիոն (2020), 2018 և 2019 թվականների աշխարհի չեմպիոն, Ռուսաստանի բազմակի չեմպիոն, 2017 և 2018 թվականների Եվրոպայի առաջնությունների մեդալակիր, աշխարհի գավաթի հաղթող, Ռուսաստանի սպորտի վաստակավոր վարպետ։

## Սպորտային կարիերա
Ազգությամբ կումիկ է։ Ազատ ոճի ըմբշամարտի Ռուսաստանի հավաքականի անդամ է։ Մարզվում է Շեմե Շեմեևի գլխավորությամբ։

2018 թվականին Բուդապեշտում կայացած աշխարհի առաջնությունում հաղթել է բոլոր մենամարտերում։ Եզրափակիչում հաղթել է ղազախ Նուրիսլամ Սանաևին և նվաճել ոսկե մեդալ՝ դառնալով աշխարհի չեմպիոն։

2019 թվականին Նուր-Սուլթանում կայացած աշխարհի առաջնությունում կարողացել է կրկնել նախորդ տարվա հաջողությունը և կրկին դառնալ աշխարհի չեմպիոն։

## Ձեռքբերումներ
*  Ռուսաստանի ազատ ոճի ըմբշամարտի առաջնություն 2021 (Ուլան Ուդե, 2021)
*  Ռուսաստանի ազատ ոճի ըմբշամարտի առաջնություն 2020 (Նարո-Ֆոմինսկ, 2020)
*  Ռուսաստանի ազատ ոճի ըմբշամարտի առաջնություն 2018 (Օդինցովո, 2018)
*  «Իվան Յարիգին» գրան պրի (Կրասնոյարսկ, 2018)
*  Ռուսաստանի ազատ ոճի ըմբշամարտի առաջնություն 2017 (Նազրան, 2017)
*  «Իվան Յարիգին» գրան պրի (Կրասնոյարսկ, 2017)
*  Ռուսաստանի պատանեկան առաջնություն (Աչինսկ, 2013)
*  Ռուսաստանի պատանեկան առաջնություն (Բաքու, 2012)
*  Աշխարհի պատանեկան առաջնություն (Հունգարիա, Զոմբատելի, 2011)

## Ծանոթագրություններ

## Արտաքին հղումներ
*
*

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ռուս ըմբշամարտիկներ
Կատեգորիա:Ռուս օլիմպիական չեմպիոններ
Կատեգորիա:Ռուսաստանի սպորտի վաստակավոր վարպետներ
Կամիլ Ժորդան

**Մարի Էնմոն Կամիլ Ժորդան** ('', ), ֆրանսիացի մաթեմատիկոս, Փարիզի ԳԱ անդամ (1881)։

Աշխատանքները վերաբերում են հանրահաշվին, ֆունկցիաների տեսությանը, տոպոլոգիային, բյուրեղագիտությանը։

## Գիտության մեջ ներդրում
Ժորդանի անվան հետ է կապված 
* Խմբերի կոմպոզիցիոն շարքերի վերաբերյալ Ժորդան–Հյոլդերի թեորեմը
* Մատրիցների նորմալ՝ ժորդանյան ձևը 
* Ժորդանյան կոր
* Ժորդանի լեմմա
* Ժորդանի չափ
* Ժորդանի հայտանիշ
* Ժորդանի թեորեմ
* Ժորդանի չափ  և այլ հասկացություններ։

## Անվանակոչումներ
* Աստղակերպ (25593) Կամիլջորդան
* Լիոնի համալսարանի ինստիտուտներից մեկը

## Ծանոթագրություններ

Կատեգորիա:Ֆրանսիացի մաթեմատիկոսներ
Կատեգորիա:Փարիզի ԳԱ անդամներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Մաթեմատիկոսներ այբբենական կարգով
Կատեգորիա:19-րդ դարի ֆրանսիացի մաթեմատիկոսներ
Կատեգորիա:Ֆրանսիացի ճարտարագետներ
Կատեգորիա:Սանկտ Պետերբուրգի գիտությունների ակադեմիայի իսկական անդամներ
Կատեգորիա:Ռուսաստանի ԳԱ թղթակից անդամներ
Կատեգորիա:Ռուսաստանի գիտությունների ակադեմիայի արտասահմանյան անդամներ
Loco (երգ)

"**Loco**", հարավկորեական գըրլ բենդ Itzy-ի երգը, որը մտնում է *[[Crazy in Love (Itzy խմբի ալբոմ)|Crazy in Love]]* ալբոմի մեջ։ Այն` որպես գլխավոր սինգլ, թողարկվել է 2021 թվականի սեպտեմբերի 24-ին` JYP Entertainment-ի միջոցով։ Երգի անգլերեն տարբերակը նույնպես ներառված է ալբոմի մեջ։

## Մրցանակներ

## Չարթեր

## Ռելիզի պատմություն

## Ծանոթագրություններ

Կատեգորիա:2021 սինգլներ
Էպանոմի

**Էպանոմի** (, մինչ 1940 թվականը՝ ), քաղաք հյուսիսային Հունաստանում՝ Սալոնիկի արվարձանն է։ Թերմաիկոս համայնքի պատմական կենտրոնն է՝ Կենտրոնական Մակեդոնիայում՝ Սալոնիկի ծայրամասային շրջանում։ Գտնվում է ծովի մակարդակից 50 մետր բարձրության վրա՝ Թերմաիկոս ծոցի հարավ-արևելյան ափին, Պերեա քաղաքից 9 կմ հարավ, Սալոնիկ կենտրոնից 27 կմ հարավ և Մակեդոնիայի միջազգային օդանավակայանից 15 կմ հարավ-արևմուտք։ Տարածքը 78,716 քառակուսի կմ է։ Բնակչությունը 8979 մարդ է՝ ըստ 2011 թվականի մարդահամարի։

## Պատմություն
Հունաստանի երկրորդ հանրապետության ժամանակաշրջանում Հունաստանի Կոմունիստական կուսակցությունը Էպանոմիում կազմակերպել էր գյուղացիական կոնֆերանս, որին ներկա էին գյուղական ժողովների և հանրահավաքների ժամանակ ընտրված տասնյակ պատվիրակներ։ Էպանոմիում ստեղծվել էր գյուղացիական միություն, որը կազակերպում էր Ագրարային կուսակցության կողմնակիցների ձեռքում գտնվող տեղական վարչության կողմից սահմանված մեղավորության և տուգանքների դեմ ցույցեր և հանրահավաքներ։ Դրանց մասնակցում էր ավելի քան 500 գյուղացի։

## Բնակչություն

## Ծանոթագրություններ

Կատեգորիա:Հունաստանի քաղաքներ
Կատեգորիա:Սալոնիկ
Էվոզմոն

**Էվոզմոն** (), քաղաք Հունաստանում, Սալոնիկի հյուսիսային արվարձանը։ Գտնվում է ծովի մակարդակից 35 մետր բարձրության վրա, Սալոնիկ կենտրոնից 5 կմ դեպի հյուսիս-արևմուտք և Մակեդոնիայի միջազգային օդանավակայանից 17 կմ դեպի հյուսիս։ Կորդելիա-Էվոզմոն համայնքի վարչական կենտրոնն է՝ Սալոնիկի, Կենտրոնական Մակեդոնիայի ծայրամասային տարածքում։ Ըստ 2011 թվականի մարդահամարի տվյալների՝ բնակչությունը 74 686 մարդ է։ Տարածքը 9,927 քառակուսի կմ է։

## Պատմություն
1818 թվականին՝ հունական հեղափոխությունից քիչ առաջ, կառուցվել է Հայոս-Աթանասիոս եկեղեցին։ 1922 թվականին բնակեցվել է Կուկլուջայի փախստականներով, Զմյուռնիայի արվարձանում (այժմ Ալթինդագ) մալոազիական աղետից և հույն-թուրքական բնակչության փոխանակությունից հետո։ Կուկլուջա անունը ծագել է «kokulu»՝ «հոտավետ, բուրավետ» բառից։ 1926 թվականին ստեղծվել է Նեոս-Կուկլուդզաս (Νέος Κουκλουτζάς) քաղաքը։ 1934 թվականին ստեղծվել է Կորդելիոյի համայնքը՝ Նեո-Կորդելիո կենտրոնով։

1953 թվականին Նեոս-Կուկլուդզասը դարձել է համայնքի կենտրոն։ 1955 թվականին քաղաքը և համայնքը վերանվանվել են Էվոզմոն։ Անունը ստացել է  «բուրավետ» բառից, որը թուրքական անվան թարգմանություն է։

Էվոզմոնում տեղադրված է հնագետ Մանոլիս Անդրոնիկոսի մարմարե հուշարձանը, որը ծնունդով Բուրսայից էր (Փոքր Ասիա)։ Հուշասյունում պատկերված է վերգինյան աստղը  և երեք քաղաքների անունները՝ Բուրսա, Վերգինա և Սալոնիկ։

## Բնակչություն

## Ծանոթագրություններ

Կատեգորիա:Հունաստանի քաղաքներ
Կատեգորիա:Սալոնիկ
Ուինթեր

**Քիմ Մին Չոն** (, , , առավել հայտնի է որպես **Ուինթեր** (), հարավկորեացի երգչուհի և պարուհի։ Հանդիսանում է հարավկորեական Aespa գըրլ բենդի անդամ, որտեղ զբաղեցնում է վիժուալի և վոկալիստի դիրքերը։

## Կենսագրություն
### Վաղ կյանք
Ծնվել է 2001 թվականի հունվարի 1-ին Հարավային Կորեայի Բուսան քաղաքում։ Հետագայում նրա ընտանիքը տեղափոխվում է Յանգսան քաղաք, որտեղ պարային փառատոնի ժամանակ նրան է նկատում SM Entertainment լեյբլի աշխատակիցը։ Ավարտել է Յանգսանի՝ աղջիկների համար նախատեսված միջնակարգ դպրոցը։

### 2020-ներկա։ Դեբյուտը Aespa խմբում
2020 թվականի հոկտեմբերի 27-ին ներկայացվել է որպես SM Entertainment-ի նոր՝ Aespa գըրլ բենդի առաջին անդամ։ 2020 թվականի նոյեմբերի 17-ին խմբի հետ միասին դեբյուտ է կատարել «Black Mamba» թվային սինգլով։

## Ծանոթագրություններ

Կատեգորիա:Բեմական կեղծանուններ
Կատեգորիա:Հարավկորեացի արտիստներ
Կատեգորիա:Հարավկորեացի երգչուհիներ
Կատեգորիա:Հարավկորեացի մոդելներ
Կատեգորիա:Հարավկորեացի պարային երաժիշտներ
Կատեգորիա:Հարավկորեացի պարուհիներ
Միքայել Պերսբրանդտ

**Միքայել Ակե Պերսբրանդտ** (, ), շվեդ դերասան։ Շվեդական ֆիլմերում հաճախ հանդես է գալիս «զիլ տղաների» դերով։ Մարտին Բեկեի մասին պատմող գրքերի վերջին էկրանավորման մեջ հայտնի է ոստիկանական սպա Գունվալդ Լարսոնի դերով։ Նրա մյուս դերերից առանձնանում է Յան Գիյուի վեպերի շարքի էկրանավորման մեջ կերտած Կարլ Համիլթոնի դերը («շվեդ Ջեյմս Բոնդ»)։ Միքայելին նաև հայտնիություն են բերել Ալեքսանդր Զալաչենկոյի դերը «Աղջիկը, որը հայտնվել է սարդոստայնում» ֆիլմում և Բեորնի դերը «Հոբիտ» հեռուստաֆիլմի երկրորդ և երրորդ մասերում։

## Վաղ կյանք
Պերսբրանդտը ծնվել է Յակոբսբերգում, Երֆելլա, Ստոկհոլմ, Շվեդիա։

## Կարիերա
Պերսբրանդտը բեմում հանդես է եկել Ստոկհոլմի թագավորական դրամատիկական թատրոնում և բազմաթիվ դերեր է կերտել ֆիլմերում և հեռուստատեսությունում։
Առավել հայտնի է ոստիկանության տեսուչ Գունվալդ Լարսոնի դերով Մարտին Բեքի մասին պատմող գրքերի էկրանավորման մեջ։ Երկու անգամ «Ոսկե բզեզ» մրցանակի է արժանացել «տղամարդու լավագույն դեր» անվանակարգում՝ 2009 թվականին «անմոռանալի պահեր» ֆիլմի համար և 2014 թվականին «Ոչ ոք իմ տերը չէ» ֆիլմի համար։ 2015 թվականին հայտարարել է, որ այլևս չի խաղալու Գունվալդ Լարսոնի դերը։ 2007 թվականի հոկտեմբերի 13-ին Պերսբրանդտը դուրս եկավ թագավորական դրամատիկական թատրոնից՝ կինոյի և հեռուստատեսության աշխատանքը թատրոնի հետ համատեղելու բարդությունների պատճառով։  Թատրոնի աշխատակազմի անդամներից շատերը բացասաբար են արձագանքել այդ իրադարձությանը։ Նրանցից մեկը՝ Յան Մալմշյոն, ելույթ ունենալով հեռուստատեսությամբ, Պերսբրանդտի մասին ասել է, որ նա իրենց արդեն հոգնեցրել է, դրանով ակնարկելով Միքայել Պերսբրանդտի հետ պայմանագրի խզումը։

## Անձնական կյանք
1998-2003 թվականներին ամուսնացած է եղել Մարիա Բոննևիի հետ։ 2005 թվականից ամուսնացած է Սաննա Լունդելի հետ։ Ամուսինները երեք երեխա ունեն։

## Իմիջ և օրենքի հետ կապված խնդիրներ
### Վեճը Expressen-ի հետ
2005 թվականի դեկտեմբերին այն բանից հետո, երբ «*Expressen»* թերթը հայտարարություն է արել այն մասին, որ Պերսբրանդտն իբր հոսպիտալացվել է և որոշ ժամանակ գտնվել է Ուփսալայի հիվանդանոցում ալկոհոլից թունավորման պատճառով, նա որոշել է դիմել ոստիկանություն։ «*Expressen»*-ը ներողություն է խնդրել և խոստովանել, որ իրենց տարածած տեղեկատվությունը կեղծ է եղել,  սակայն Պերսբրանդտը չի ընդունել այդ ամենը։ Օտտո Շենբերգը, որն այդ ժամանակ թերթի խմբագիրն էր, տուգանվել է 75,000 շվեդական կրոնով, որը համարժեք է 6800 եվրոյի կամ 8900 դոլարի՝  հոգուտ Պերսբրանդտի։

### Թմրանյութեր
2011 թվականին Պերսբրանդտը երկու անգամ ձերբակալվել է կոկաին օգտագործելու համար և տուգանվել։ 2014 թվականի ապրիլին նա դատապարտվել էր հինգ ամսվա ազատազրկման կոկաինի օգտագործման մեկ այլ դեպքի համար, սակայն բողոքարկման արդյունքում պատիժը փոխվեց և նա պարտավոր էր 75 ժամ հասարակական աշխատանքներով զբաղվել։

## Ծանոթագրություններ

Կատեգորիա:Շվեդ դերասաններ
Շարլոտտա Ֆրյոլիխ

**Շարլոտտա Ֆրյոլիխ** (, ), շվեդ բանաստեղծուհի և պատմաբան։ Իր ժամանակի ամենաբեղուն հեղինակներից մեկն է եղել՝ զիջելով միայն Հեդվիգ Շառլոտ Նորդենֆլիխտին։ Երբեմն օգտագործել է Լոտտա Թրիվեն (Lotta Triven) կեղծանունը։ Հեղինակ է մի քանի քաղաքական աշխատությունների։ Ֆրյոլիխն առաջին կինն է, ում աշխատությունները հրատարակվել են Շվեդիայի գիտությունների ակադեմիայի կողմից։

## Կենսագրություն
Շառլոտտա Ֆրյոլիխը կոմս Կարլ Գուստավ Ֆրյոլիխի () և Բեատա Քրիստինա Կրոնստրյոմի () դուստրն է։ 1735 թվականին նա ամուսնացել է Յոհան Ֆունկի () հետ։ Շարլոտտա Ֆրյոլիխը Եվա Մարգարետա Ֆրյոլիխի () զարմուհին է։

Ֆրյոլիխը մեծացել է Մերձբալթիկայում և ստացել լյութերական սպարտացու և կրոնական դաստիարակություն՝ շեշտը դնելով կրոնի, քրտնաջան աշխատանքի և շքեղության բացակայության վրա։ Շատ է կարդացել, գրել է, ուսումնասիրել պատմություն, զբաղվել տնային տնտեսությամբ, երգել օրհներգեր և Աստվածաշունչ։ Ենթադրվում է, որ բացի շվեդերենից խոսել է գերմաներեն, քանի որ հոր առաջին լեզուն գերմաներենն է եղել։ Երկար ժամանակ հրաժարվել է ամուսնությունից, որպեսզի իրեն նվիրի գյուղատնտեսությանը և հանքարդյունաբերությանը։ Օվերբոյում կալվածք է ունեցել, որտեղ չուգուն է արտադրել, ինչպես ամուսնությունից առաջ, այնպես էլ դրանից հետո։

## Ստեղծագործական ուղի
Ֆրյոլիխի ստեղծագործությունները կարելի է բաժանել երկու շրջանի․ մինչև 1759 թվականը հրատարակել է հիմնականում դասագրքեր, իսկ 1762 թվականից (ընդմիջումից հետո, երբ տեսողությունը վատացել է) հիմնականում պատահական բանաստեղծություններ։ Հրատարակել է պատմության դասագիրք և ձեռնարկներ գյուղատնտեսության վերաբերյալ։
1741 թվականին դարձել է առաջին կինը, ով տպագրվել է Գիտությունների ակադեմիայում՝ իր սեփական փորձի վրա հիմնված գյուղատնտեսության վերաբերյալ երեք աշխատություններով, երկրորդը եղել է Եվա Էկեբլադը (1748)։ Նրա պատմության մասին գիրքը հայտնի է դարձել 1759 թվականից և նոր հրատարակություններով լույս է տեսել արդեն 1817 թվականին։

1768 թվականին հրատարակել է երկու բանաստեղծություն քաղաքական բանավեճի մասին՝ Bisvärmen-ը և Poeme-ն։ Ֆրյոլիխն առաջարկներ է ներկայացրել մուրացկան երեխաների պետական խնամքի և կրթության վերաբերյալ։ Ֆրյոլիխն այն սահմանափակ թվով կանանցից է եղել, որոնցից վեցն ազատ ժամանակ բացահայտորեն մասնակցել են քաղաքական բանավեճերին իրենց անունով, այլ ոչ կեղծանունով, նրանք են՝ Էլիզաբեթ Շտիրնկրոնը և Աննա Անտուանետ Գիլենբորգը, Հեդվիգ Շառլոտա Նորդենֆլիխտը, Ֆրանսուազա Մարգարիտա Ժանիսոնը և Աննա Մարգարետ ֆոն Բրագները։ Ֆրանսուազա Մարգարիտա Ժանիսոնի հետ նա իր դարի երկու կանանցից մեկն էր, ովքեր գաղափարներ էին մշակել, թե ինչպես պետք է պետությունը կառավարի տնտեսությունը։

## Ծանոթագրություններ

## Գրականություն
* Ann Öhrberg (2001). Vittra fruntimmer. Författarroll och retorik hos frihetstidens kvinnliga författare. Stockholm: Gidlunds Förlag. ISBN 978-91-7844-330-7
* Skuncke Marie-Christine, Tandefelt Henrika, red (2003). Riksdag, kaffehus och predikstol: frihetstidens politiska kultur 1766—1772. Skrifter / utgivna av Svenska litteratursällskapet i Finland, 0039-6842 ; 649. Stockholm: Atlantis. Libris 9002888. ISBN 91-7486-771-7

Կատեգորիա:Շվեդ կին ֆիզիկոսներ
Կատեգորիա:Շվեդ ֆիզիկոսներ
Կատեգորիա:Շվեդ պատմաբաններ
Կատեգորիա:Կին պատմաբաններ
Կատեգորիա:Շվեդ բանաստեղծուհիներ
Կատեգորիա:Կեղծանուններ
Կատեգորիա:Գյուղատնտեսներ